以出入成德二十余年，忘身立忠，事溢人听。至有巡抚诸洞物，无私犯。由此吏畏威，人悦德。四年政满，表情北归，优诏追复，将有大用。行次大和四年八月六日（830年8月27日），薨于潭府旅馆，享年六十二。奏闻，上辍次罢朝，诏赠左散骑常侍。夫人元和九年，封南阳县君。长庆四年，改封南阳郡君。大和三年六月廿二日（829年7月27日），终于邕州官舍，享年四十二。有女三人，长适滑州匡城县尉萧枢，次女适均州录事参军杨玞，三女适严州刺史马贞肃。子一人绍，年始九岁。以大和五年二月三日，归祔于河南县金谷乡泉源里侍先茔。